इतिहास को और उसके घटनाक्रम को समझने महसूस करने के लिए यह अच्छा धारावाहिक है। आज की कड़ी सम्राट अशोक के जीवन पर केंद्रित हैं। यह जरूरी है कि तमाम मनोरंजन, फिल्मी गपशप, सास बहु के झगड़ो. बहस और चीखते चिल्लाते कार्यक्रमों के बीच कोई कार्यक्रम ऐसा भी हो जिसमें हमें अपने इतिहास को जानने समझने का अवसर मिले। खासकर उस युवा पीढ़ी को जो सब कुछ शीघ्रता से समझना चाहती है। जो एक नायक के जीवन को समझने के लिए सात आठ कडि़यों को देखने का इंतजार नहीं कर सकती। यह कार्यक्रम इस मायने में अलग है कि विभिन्न संदर्भों में इसमें विशेषज्ञ अपनी टिप्पणी भी देते हैं। लेकिन इसमें कुछ चीजों पर पड़ताल जरूरी है।